Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: A miniszter az államháztartásról szóló módosított 1992. évi XXXVIII. törvény (a továbbiakban: Áht.), valamint az államháztartás működési rendjéről szóló 217/1998. (XII. 30.) Korm.
Paragraph Index: 670

e) az egészségügyi ágazati informatika területének hazai fórumokon történő képviselete keretében: ea) részt vesz a Gazdasági és Közlekedési Minisztérium által működtetett ITKTB bizottsági és albizottsági munkákban, képviseli a tárca álláspontját; eb) részt vesz a Miniszterelnöki Hivatal által működtetett KIETB munkájában, összehangolja az ágazat részvételét az eKormányzat Központ munkájával; ec) részt vesz a Nemzeti Információs Infrastruktúra Fejlesztési Program (a továbbiakban: NIIF) Felügyelő Bizottságában, képviseli a Minisztérium, mint alapító érdekeit a NIIF munkájában; ed) az Oktatási Minisztériummal együttműködik a közös felügyelet alá tartozó intézmények (Orvoscentrummal rendelkező egyetemek, orvosegyetemek) informatika fejlesztései meghatározásában; ee) részt vesz az Elektronikus Kormányzati Gerinchálózat ágazati hasznosításának szervezésében; ef) részt vesz az EU összekötő TESTA hálózat ágazati csatlakozópontjának kialakításában és üzemeltetésében; eg) részt vesz az Egységes Digitális Rádió-távközlési (EDR) rendszer kialakításának ágazati érdek- és szakmai képviseletében, a tendereljárás kiírásában, értékelésében, felügyeletében az ágazatot képviselve.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes